|  |  |
| --- | --- |
| Številka: 004-6/2015/156 | |
| Ljubljana, 1. 12. 2017 | |
|  | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | |
| ZADEVA: Končno poročilo glede nadzora nad porabo sredstev dolgoročnih rezervacij za ekološko sanacijo - predlog za obravnavo | | | | |
| 1. Predlog sklepov vlade: | | | | |
| Na podlagi Zakona o porabi sredstev dolgoročnih rezervacij za ekološko sanacijo (Uradni list RS št. 59/2001, nadaljevanju: ZPDRES) je Vlada Republike Slovenije na … seji dne …. sprejela naslednji  SKLEP  Vlada Republike Slovenije je sprejela Končno poročilo Agencije RS za okolje glede nadzora nad porabo sredstev dolgoročnih rezervacij za ekološko sanacijo.  mag. Lilijana Kozlovič  GENERALNA SEKRETARKA  Sklep prejmejo:   * Ministrstvo za okolje in prostor * Agencija Republike Slovenije za okolje * Ministrstvo za gospodarski razvoj in tehnologijo * Služba Vlade Republike Slovenije za zakonodajo | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Irena Majcen, ministrica  - mag. Tanja Bolte, generalna direktorica Direktorata za okolje  - mag. Joško Knez, generalni direktor Agencije RS za okolje  - mag. Inga Turk, direktorica Urada za varstvo okolja in narave, Agencija RS za okolje | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| /. | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva:  V poročevalcu državnega zbora št. 79 z dne 18. 12. 1998 je bil objavljen seznam pravnih oseb, ki jim je Agencija RS za prestrukturiranje in privatizacijo v postopku lastninskega preoblikovanja odobrila program preoblikovanja skladno z določbami 19. člena Zakona o lastninskem preoblikovanju podjetij (Uradni list RS, št. 55/92 in naslednji) in so v otvoritveni bilanci stanja oblikovala rezervacije za izvedbo programa ekološke sanacije.  Zakon o porabi sredstev dolgoročnih rezervacij za ekološko sanacijo (Uradni list RS št. 59/2001, nadaljevanju: ZPDRES) ureja nadzor nad porabo sredstev dolgoročnih rezervacij, in se nanaša na gospodarske družbe, v katere so se preoblikovala podjetja, ki jim je Agencija RS za prestrukturiranje in privatizacijo v postopku lastninskega preoblikovanja odobrila program preoblikovanja. Na podlagi ZPDRES je Ministrstvo za okolje in prostor pristojno za vodenje postopkov nadzora nad porabo sredstev dolgoročnih rezervacij za ekološko sanacijo.  Do 31. 12. 2004 je Ministrstvo za okolje in prostor izdalo odločbe v vseh 95 upravnih zadevah, od tega 56 odločb o dokončni porabi sredstev rezervacij do 31. 12. 2000 in 39 odločb o višini neporabljenih sredstev rezervacij na dan 31. 12. 2000, s katerimi so bila ugotovljena neporabljena sredstva dolgoročnih rezervacij za ekološko sanacijo po stanju na dan 31. 12. 2000 v skupnem znesku 11.122.982.311 SIT. Njihov skrajni rok porabe je bil določen s konkretnimi odločbami v obdobju med 31. 12. 2004 in 31. 12. 2014. | | | | |
| / | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | DA/**NE** |
| b) | usklajenost slovenskega pravnega reda s pravnim redom Evropske unije | | | DA/**NE** |
| c) | administrativne posledice | | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | | DA/**NE** |
| d) | okolje, vključno s prostorskimi in varstvenimi vidiki | | | DA/**NE** |
| e) | socialno področje | | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | DA/**NE** |
| 7.a Predstavitev ocene finančnih posledic nad 40.000 EUR: | | | | |
| / | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Gradivo nima nobenih finančnih posledic. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | DA/**NE** | |
| Ni potrebe za predhodno obveščanje javnosti. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA/**NE** | |
| **11. Gradivo je uvrščeno v delovni program vlade:** | | | DA/**NE** | |
| IRENA MAJCEN  MINISTRICA  Priloga:   * priloga 1 - obrazložitev * priloga 2 * priloga 3 - poročilo | | | | |

Priloga 1

**Obrazložitev**

V poročevalcu državnega zbora št. 79 z dne 18. 12. 1998 je bil objavljen seznam pravnih oseb, ki jim je Agencija RS za prestrukturiranje in privatizacijo v postopku lastninskega preoblikovanja odobrila program preoblikovanja skladno z določbami 19. člena Zakona o lastninskem preoblikovanju podjetij in so v otvoritveni bilanci stanja oblikovala rezervacije za izvedbo programa ekološke sanacije.

Zakon o porabi sredstev dolgoročnih rezervacij za ekološko sanacijo (nadaljevanju: ZPDRES) ureja nadzor nad porabo sredstev dolgoročnih rezervacij, in se nanaša na gospodarske družbe, v katere so se preoblikovala podjetja, ki jim je Agencija RS za prestrukturiranje in privatizacijo v postopku lastninskega preoblikovanja odobrila program preoblikovanja.

Na podlagi ZPDRES je Ministrstvo za okolje in prostor pristojno za vodenje postopkov nadzora nad porabo sredstev dolgoročnih rezervacij za ekološko sanacijo.

Kot določa ZPDRES, so morala podjetja predložiti prvo poročilo najkasneje do 3. 2. 2002 in sicer končno poročilo, če so bila sredstva dolgoročnih rezervacij za ekološko sanacijo v celoti porabljena do 31. 12. 2000, v nasprotnem primeru pa vmesno poročilo. Ministrstvo za okolje in prostor naj bi na podlagi predloženih poročil najkasneje do 3. 5. 2002 izdalo odločbe, s katerimi bi ugotovilo stanje na področju porabe sredstev rezervacij na dan 31. 12. 2000.

Podjetja so Ministrstvu za okolje in prostor predložila 95 poročil o porabi sredstev dolgoročnih rezervacij do 31. 12. 2000. Do 31. 12. 2004 je Ministrstvo za okolje in prostor po pridobljenem predhodnem soglasju Ministrstva za finance izdalo odločbe v vseh 95 upravnih zadevah in sicer:

- 56 odločb o dokončni porabi sredstev rezervacij do 31. 12. 2000,

- 39 odločb o višini neporabljenih sredstev rezervacij na dan 31. 12. 2000, s katerimi so bila ugotovljena neporabljena sredstva dolgoročnih rezervacij za ekološko sanacijo po stanju na dan 31. 12. 2000 v skupnem znesku 11.122.982.311 SIT.

Njihov skrajni rok porabe je bil določen s konkretnimi odločbami v obdobju med 31. 12. 2004 in 31. 12. 2014 (za družbo Kremen d.d. je bil rok porabe do 31. 12. 2015 na podlagi odločbe o podaljšanju roka za izvedbo programa v skladu z drugim odstavkom 7. člena ZPDRES).

Od 39 upravnih zadev o neporabljenih sredstvih rezervacij na dan 31. 12. 2000 je bil:

- v 2 primerih postopek ustavljen zaradi stečaja,

- v 36 zadevah so bila sredstva dokončno porabljena do 31. 12. 2015,

- v 1 zadevi (Litijska mesarija d.d. – v stečaju) pa so bila ugotovljena neporabljena sredstva dolgoročnih rezervacij za ekološko sanacijo po stanju na dan 31. 12. 2015 v skupnem znesku 230.189,68 EUR. Eko sklad je v stečajnem postopku prijavil terjatev do Litijske mesarije d.d. – v stečaju v višini 230.189,68 EUR z zamudnimi obrestmi, vendar v stečajni masi ni bilo sredstev za poplačilo terjatev. Litijska mesarija d.d. – v stečaju je bila dne 3. marca 2017 izbrisana iz sodnega registra na podlagi pravnomočnega sklepa o končanju stečajnega postopka Okrožnega sodišča v Ljubljani, opr. št. St 1087/2013 z dne 9. 2. 2017.